கேள்வி: பாணன் (அகத்திணை வாயில்) பற்றி நீங்கள் என்ன அறிந்துள்ளீர்கள்?
பதில்: பாணன் அகத்திணை மாந்தர்களில் வாயிலாகச் செயல்படுபவன். *பொருள் தேடச் சென்ற தலைவன் இன்னும் வரவில்லையே ! அவன் எங்கு இருக்கிறான் என்று தலைவி பாணனைக் கேட்கிறாள். அகம் 14 *மறைவாக ஊருக்குள் சென்று தலைவன் இருக்குமிடத்தை அறிந்து வரும்படி தோழி, பாணனை வேண்டுகிறாள். அகம் 50 *யாழ் மீட்டிக்கொண்டு வாயிலில் நின்ற பாணனிடம் அவர் (தலைவன்) இன்னும் வரவில்லையே அவருக்கு என்ன ஆயிற்று எனத் தலைவி வினவிக் கொண்டிருந்தபோது போர்வினை முற்றுப்பெற்ற தலைவன் இல்லத்தில் நுழைந்தான். அகம் 314 *பரத்தையிடம் இருந்துவிட்டு வந்த கணவனிடம் பேசாமல் மனைவி அவனுக்கு வாயிலாக வந்த பாணனிடம் பேசி அவனிடம் ஊடுகிறாள். ஐங்குறுநூறு 82, 89